

ŠIAULIŲ MIESTO SAVIVALDYBĖS MERAS

POTVARKIS
DĖL SOCIALINĖS PRIEŽIŪROS IR LAIKINO ATOKVĖPIO PASLAUGŲ AKREDITAVIMO IR ORGANIZAVIMO ŠIAULIŲ MIESTO SAVIVALDYBĖJE 

2024 m. rugpjūčio 23 d. Nr. M-1053
Šiauliai

Vadovaudamasis Lietuvos Respublikos vietos savivaldos įstatymo 3 straipsnio 3 dalimi, 25 straipsnio 5 dalimi, Lietuvos Respublikos socialinių paslaugų įstatymu, Socialinės priežiūros, laikino atokvėpio paslaugos akreditavimo tvarkos aprašu, patvirtintu Lietuvos Respublikos socialinės apsaugos ir darbo ministro 2020 m. birželio 30 d. įsakymu Nr. A1-622 „Dėl Socialinės priežiūros, laikino atokvėpio paslaugos akreditavimo tvarkos aprašo patvirtinimo“, ir Akredituotos socialinės priežiūros teikimo reikalavimais, patvirtintais Lietuvos Respublikos socialinės apsaugos ir darbo ministro 2021 m. liepos 5 d. įsakymu Nr. A1-492 „Dėl akredituotos socialinės priežiūros teikimo reikalavimų patvirtinimo“:
. Tvirtinu pridedamus:
. Šiaulių miesto savivaldybės socialinės priežiūros, laikino atokvėpio paslaugų akreditavimo ir teikimo tvarkos aprašą (toliau – Aprašas);
. Asmens (šeimos) finansinių galimybių mokėti už socialines paslaugas vertinimo formą;
. Asmens finansinių galimybių mokėti už laikino atokvėpio paslaugas vertinimo formą;
. Akredituotos socialinės paslaugos finansavimo sutarties formą;
. Biudžeto lėšų naudojimo sutarties dėl socialinės priežiūros šeimoms paslaugų formą;
. Biudžeto lėšų naudojimo sutarties dėl vaikų dienos socialinės priežiūros paslaugų formą;
. Biudžeto lėšų naudojimo sutarties dėl socialinės reabilitacijos asmenims su negalia bendruomenėje paslaugų formą.
. P a s k i r i u Šiaulių miesto savivaldybės administracijos Socialinių paslaugų skyrių atsakingą už Apraše numatytų procedūrų atlikimą.
. Pavedu:
. Šiaulių miesto savivaldybės biudžetinėms įstaigoms, kurios teikia akredituotas socialines paslaugas, priimti asmenų prašymus gauti socialines paslaugas, atlikti asmens (šeimos) socialinių paslaugų poreikio ir asmens (šeimos) finansinių galimybių mokėti už jam teikiamas socialines paslaugas vertinimus ir jų pakeitimus pagal šio potvarkio 1.2 ir 1.3 papunkčiais patvirtintas formas;
. organizuoti ir koordinuoti akredituotų socialinių paslaugų, kurias teikia fiziniai asmenys, teikimą:
. Šiaulių miesto savivaldybės socialinių paslaugų centrui – pagalbos į namus paslaugas;
. kompleksinių paslaugų namams „Alka“ – laikino atokvėpio vaikams su negalia paslaugas;
. Šiaulių miesto savivaldybės globos namams – laikino atokvėpio suaugusiems asmenims su negalia paslaugas.
. Pripažįstu netekusiu galios Šiaulių miesto savivaldybės mero 2023 m. balandžio 25 d. potvarkį Nr. M-118 „Dėl Šiaulių miesto savivaldybės socialinės priežiūros paslaugų akreditavimo ir teikimo tvarkos aprašo patvirtinimo“.

 SKYRIUS


.	Šiaulių miesto savivaldybės socialinės priežiūros, laikino atokvėpio paslaugų akreditavimo ir teikimo tvarkos aprašas (toliau – Aprašas) reglamentuoja prašymų, reikalingų akredituotoms socialinės priežiūros, laikino atokvėpio paslaugoms teikti, pateikimą, jų vertinimą, akreditavimo procedūrą, teisės teikti akredituotas socialinės priežiūros ir (ar) laikino atokvėpio paslaugas (toliau – akredituotos socialinės paslaugos) suteikimą, prašymų dėl paslaugos gavimo pateikimo, nagrinėjimo ir sprendimų priėmimo tvarką, akredituotos vaikų dienos socialinės priežiūros ir socialinės reabilitacijos asmenims su negalia bendruomenėje paslaugų teikimą ir finansavimą, akreditacijos sustabdymo ar panaikinimo tvarką. 
. Aprašas parengtas vadovaujantis Lietuvos Respublikos socialinių paslaugų įstatymu (toliau – Socialinių paslaugų įstatymas), Socialinės priežiūros, laikino atokvėpio paslaugos akreditavimo tvarkos aprašu, patvirtintu Lietuvos Respublikos socialinės apsaugos ir darbo ministro 2020 m. birželio 30 d. įsakymu Nr. A1-622 „Dėl Socialinės priežiūros, laikino atokvėpio paslaugos akreditavimo tvarkos aprašo patvirtinimo“ (toliau – Akreditavimo tvarkos aprašas), Akredituotos socialinės priežiūros teikimo reikalavimais, patvirtintais Lietuvos Respublikos socialinės apsaugos ir darbo ministro 2021 m. liepos 5 d. įsakymu Nr. A1-492 „Dėl akredituotos socialinės priežiūros teikimo reikalavimų patvirtinimo“ (toliau – Akredituotų socialinių paslaugų teikimo reikalavimai), Asmens (šeimos) socialinių paslaugų poreikio nustatymo, skyrimo ir organizavimo tvarkos aprašu, patvirtintu Lietuvos Respublikos socialinės apsaugos ir darbo ministro 2006 m. balandžio 5 d. įsakymu Nr. A1-94 „Dėl Asmens (šeimos) socialinių paslaugų poreikio nustatymo, skyrimo ir organizavimo tvarkos aprašo, Senyvo amžiaus asmens bei suaugusio asmens su negalia socialinės globos poreikio nustatymo metodikos ir Socialinės globos poreikio vaikui su negalia nustatymo metodikos patvirtinimo“ (toliau – Asmens (šeimos) socialinių paslaugų poreikio nustatymo ir skyrimo tvarkos aprašas).
. Aprašo reikalavimai taikomi socialinių paslaugų įstaigai, teikiančiai socialines paslaugas Lietuvos Respublikoje ar kitoje Europos Sąjungos valstybėje narėje, arba kitoje Europos ekonominės erdvės valstybėje įsisteigusiam juridiniam asmeniui ar kitai organizacijai, jų padaliniui, atitinkančiam Socialinių paslaugų įstatyme nustatytus reikalavimus, ir fiziniam asmeniui, pageidaujančiam teikti akredituotas socialines paslaugas (toliau – Įstaiga ar fizinis asmuo). Įstaigos steigimo dokumentuose turi būti nurodyta pagal ekonominės veiklos rūšių klasifikatorių veikla, susijusi su socialiniu darbu.
. Apraše vartojamos sąvokos suprantamos taip, kaip jos apibrėžtos Lietuvos Respublikos vietos savivaldos įstatyme, Lietuvos Respublikos viešojo administravimo įstatyme, Socialinių paslaugų įstatyme, Socialinių paslaugų kataloge, patvirtintame Lietuvos Respublikos socialinės apsaugos ir darbo ministro įsakymu, ir kituose teisės aktuose.

. Įstaiga ar fizinis asmuo, pageidaujantis teikti akredituotas socialines paslaugas Šiaulių miesto savivaldybės teritorijoje, turi atitikti Socialinių paslaugų įstatyme socialinių paslaugų teikėjams nustatytus reikalavimus ir Akredituotų socialinių paslaugų teikimo reikalavimus. Socialines paslaugas teikiantys fiziniai asmenys veikia individualiai (vykdo individualią veiklą) arba veiklą vykdo pagal verslo liudijimą.
. Įstaiga ar fizinis asmuo pateikia Šiaulių miesto savivaldybės (toliau – Savivaldybė) administracijos Socialinių paslaugų skyriui (toliau – Socialinių paslaugų skyrius) nustatytos formos prašymą leisti teikti akredituotą socialinę paslaugą (toliau – Prašymas) (Akreditavimo tvarkos aprašo 1 ir 3 priedai). Prašymas turi būti užpildytas lietuvių kalba, pasirašytas Įstaigos vadovo ar jo įgalioto asmens. Jei pasirašoma kvalifikuotu elektroniniu parašu, jis turi atitikti 2014 m. liepos 23 d. Europos Parlamento ir Tarybos reglamente (ES) Nr. 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje, kuriuo panaikinama Direktyva 1999/93/E, nustatytus kvalifikuotam elektroniniam parašui keliamus reikalavimus. 
. Įstaiga kartu su Prašymu privalo pateikti Akreditavimo tvarkos aprašo 6 punkte nurodytus ir lietuvių kalba surašytus dokumentus (arba jų vertimus, patvirtintus vertėjo, pareiškėjo vadovo ar jo įgalioto asmens) arba teisės aktų nustatyta tvarka patvirtintas jų kopijas. Jei Įstaiga Prašyme pažymi kelias planuojamas teikti akredituotas socialines paslaugas, Akreditavimo tvarkos aprašo 6 punkte nurodytus dokumentus turi pateikti atskirdama, prie kurios paslaugos šie dokumentai pridedami. Įstaigos, kurių steigėja yra Savivaldybė, Akreditavimo tvarkos aprašo 6.1, 6.4–6.8 papunkčiuose nurodytų dokumentų neteikia, jei Socialinių paslaugų skyrius šią informaciją turi ar gali gauti pats.
. Įstaiga ar fizinis asmuo (toliau – Pareiškėjas), teikdamas Aprašo 6 punkte nurodytą Prašymą, Prašymo priede turi nurodyti ne mažiau paslaugų, nei numato Socialinių paslaugų katalogas ar kiti atitinkami socialinės priežiūros ir laikino atokvėpio teikimą reglamentuojantys teisės aktai, o socialinės reabilitacijos asmenims su negalia bendruomenėje paslaugos teikėjai turi nurodyti 2 pagrindines teikiamas paslaugas.
. Fizinis asmuo kartu su Aprašo 6 punkte nurodytu Prašymu privalo pateikti:
. Akreditavimo tvarkos aprašo 6.3 ir 6.5 papunkčiuose nurodytus dokumentus (arba jų vertimus, patvirtintus vertėjo parašu) arba jų kopijas;
. verslo liudijimą arba individualios veiklos vykdymo pažymą, suteikiančią teisę teikti socialines paslaugas;
. galiojančią Privalomojo sveikatos patikrinimo medicininę pažymą (forma Nr. 047/a), kurioje nurodyta, kad socialines paslaugas teiksiantis asmuo gali dirbti (išduodama vadovaujantis Asmenų, dirbančių darbo aplinkoje, kurioje galima profesinė rizika (kenksmingų veiksnių poveikis ir (ar) pavojingas darbas);
. Įtariamųjų, kaltinamųjų ir nuteistųjų registro valdytojo išduotą teistumo nebuvimo faktą patvirtinančią pažymą, jei socialines paslaugas teiks suaugusiam asmeniui su negalia ar senyvo amžiaus asmeniui;
. Įtariamųjų, kaltinamųjų ir nuteistųjų registro valdytojo išduotą pažymą, patvirtinančią, kad socialines paslaugas teiksiančiam asmeniui netaikomi Lietuvos Respublikos vaiko teisių apsaugos pagrindų įstatyme nurodyti darbo su vaikais apribojimai, jei socialines paslaugas teiks vaikui su negalia.
. Pareiškėjas Prašymą Socialinių paslaugų skyriui gali pateikti tokiais būdais:
. savivaldybės biudžetinės įstaigos – per e. pristatymo sistemą;
. vienu el. laišku socialines.paslaugos@siauliai.lt PDF formatu. Šie dokumentai vienu el. laišku gali būti pateikiami naudojant specialias didelės apimties byloms siųsti pritaikytas programas;
. paštu, per pašto kurjerį arba tiesiogiai adresu: Socialinių paslaugų skyrius, Tilžės g. 170, Šiauliai.
. Pareiškėjų atitikties nustatytiems akredituotos socialinės priežiūros, laikino atokvėpio teikimo reikalavimams vertinimo procedūras atlieka Socialinių paslaugų skyriaus darbuotojas (-ai) (toliau – atsakingas darbuotojas), vadovaudamasis (-iesi) Aprašu, Akreditavimo tvarkos aprašu ir Akredituotų socialinių paslaugų teikimo reikalavimais. Sprendimus dėl teisės teikti / neteikti akredituotą socialinę paslaugą suteikimo priima Savivaldybės meras arba teisės aktų nustatyta tvarka įgaliotas Savivaldybės administracijos direktorius Socialinių paslaugų skyriaus teikimu.
. Gavęs Prašymą, atsakingas darbuotojas, vertindamas Prašymo ir dokumentų atitiktį Akreditavimo tvarkos aprašo 11 punkte keliamiems reikalavimams, užpildo Atitikties nustatytiems akredituotų socialinių paslaugų teikimo reikalavimams vertinimo anketos formą (Aprašo priedas) (toliau – Anketa), joje pateikia savo išvadą, pasiūlymą, pasirašo Anketą, išskyrus Aprašo 13 punkte nustatytus atvejus, perduoda ją Socialinių paslaugų skyriaus vedėjui, o jo nesant – jį pavaduojančiam darbuotojui.
. Atsakingas darbuotojas, nustatęs, kad Pareiškėjas Prašyme nurodė ne visą reikalingą informaciją, pateikė ne visus Akreditavimo tvarkos aprašo 6–8 punktuose nurodytus dokumentus ar dokumentai yra netinkamai įforminti, apie tai per 10 darbo dienų nuo jų gavimo dienos rengia Socialinių paslaugų skyriaus raštą, kuriuo Prašymą pateikusio Pareiškėjo paprašo per 5 darbo dienas pateikti (patikslinti) atitinkamus dokumentus ir (ar) informaciją. Jei per nustatytą terminą Pareiškėjas trūkstamų dokumentų ir (ar) informacijos nepateikia (nepatikslina), sprendimą dėl Prašymo ir dokumentų vertinimo procedūros nutraukimo priima Savivaldybės meras ar jo įgaliotas Savivaldybės administracijos direktorius. Pareiškėjas per 3 darbo dienas raštu informuojamas dėl pateikto Prašymo vertinimo procedūros nutraukimo, nurodant procedūros nutraukimo priežastį.
. Aprašo 11–13 punktuose nurodyta procedūra atliekama ne ilgiau nei per 30 kalendorinių dienų nuo Prašymo gavimo dienos.

.	Socialinių paslaugų skyriui nustačius, kad Pareiškėjas Prašyme nurodė visą reikalingą informaciją, pateikė visus reikalingus Akreditavimo tvarkos aprašo 6–8 punktuose nurodytus ir tinkamai įformintus dokumentus, rengiamas Savivaldybės mero potvarkio arba teisės aktų nustatyta tvarka įgalioto Savivaldybės administracijos direktoriaus įsakymo projektas (toliau – Teisės aktas) dėl Pareiškėjo teisės teikti akredituotas socialines paslaugas.
. Teisės akto projekte nurodoma:
. Įstaigos (padalinio ar filialo (jeigu įsteigtas), kuriai suteikiama teisė teikti akredituotą socialinę paslaugą, pavadinimas, kodas, teisinė forma, buveinės adresas, teikimo vietos adresas (jeigu akredituota socialinė paslauga teikiama ne Įstaigos buveinės adresu) ir akredituotos socialinės paslaugos gavėjų skaičius / vietų skaičius (jei tai yra reikalaujama Prašyme);
. fizinio asmens vardas, pavardė, gimimo data, teikiamos akredituotos socialinės paslaugos pavadinimas, kontaktai (telefono ryšio numeris ir elektroninio pašto adresas).
. Apie priimtą Teisės aktą Pareiškėjas per 5 darbo dienas nuo jo priėmimo dienos informuojamas raštu ir pateikiamas Teisės aktas.
. Atsakingas darbuotojas, vadovaudamasis Akreditavimo tvarkos aprašo 16 punkte nurodytais reikalavimais, įveda informaciją apie Pareiškėją, kuriam suteikta teisė teikti akredituotą socialinę paslaugą, į Socialinės paramos šeimai informacinę sistemą (toliau – SPIS). 
. Savivaldybės meras arba jos įgaliotas asmuo, įvertinęs Savivaldybės finansines galimybes ir akredituotų socialinių paslaugų poreikį savivaldybės gyventojams, su Pareiškėju, kuriam buvo suteikta teisė teikti akredituotas socialines paslaugas, esant poreikiui ir (ar) finansinėms galimybėms, sudaro akredituotos socialinės paslaugos finansavimo arba biudžeto lėšų naudojimo sutartį (toliau – Finansavimo sutartis). Einamaisiais metais skirtos lėšos akredituotai paslaugai teikti naudojamos iki einamųjų metų gruodžio 31 d.
. Akredituotos socialinės paslaugos bus apmokamos nuo Aprašo 19 punkte nurodytos Finansavimo sutarties pasirašymo dienos.
. Pareiškėjams teisė teikti akredituotą (-as) socialinę (-es) paslaugą (-as) galioja neterminuotai, kol bus panaikinta teisės aktų nustatyta tvarka. 
. Pasikeitus Prašyme ar jo priede (-uose) pateiktiems duomenims, Pareiškėjas nedelsdamas, bet ne vėliau nei per 5 darbo dienas nuo šių duomenų pasikeitimo dienos, raštu informuoja Socialinių paslaugų skyrių ir nurodo, kokius duomenis ir dėl kokios priežasties prašo patikslinti, ir kartu pateikia iš naujo užpildytą atitinkamą (-as) Prašymo priedo (-ų) formą (-as). Atsakingas darbuotojas per 5 darbo dienas nuo Prašymo gavimo dienos patikslina šiuos duomenis SPIS.

. Asmuo (vienas iš suaugusių šeimos narių) ar jo globėjas, rūpintojas, bendruomenės nariai ar kiti suinteresuoti asmenys (toliau – Asmuo), veikdami asmens (šeimos) ar visuomenės socialinio saugumo interesais, dėl akredituotų socialinių paslaugų gavimo asmeniui ar šeimai, kurio (-ios) deklaruota gyvenamoji vieta Šiaulių miesto savivaldybės teritorijoje (išskyrus laikino apnakvindinimo paslaugai gauti) ir kuris faktiškai gyvena Šiaulių miesto teritorijoje, kreipiasi į savivaldybėje veikiančias Įstaigas, kurios turi teisę teikti akredituotas socialines paslaugas, tiesiogiai arba pateikdamas Prašymą elektroniniu būdu ir patvirtindamas savo tapatybę elektroniniu parašu arba kitais būdais, nustatytais teisės aktuose.
. Asmuo turi pateikti Asmens (šeimos) socialinių paslaugų poreikio nustatymo ir skyrimo tvarkos apraše nurodytus dokumentus ir kitus papildomus dokumentus, reikalingus asmens socialinių paslaugų poreikiui nustatyti, jeigu nėra duomenų Lietuvos Respublikos gyventojų registre.
. Aprašo 23–24 punktų reikalavimai netaikomi asmeniui, kurio vaikui pagal Lietuvos Respublikos vaiko teisių apsaugos pagrindų įstatymą nustatyta vaiko laikinoji priežiūra.
. Įstaiga, gavusi reikiamus dokumentus, nustato asmens (šeimos) socialinių paslaugų poreikį, vadovaudamasi Socialinių paslaugų įstatymo nuostatomis ir laikydamasi Asmens (šeimos) socialinių paslaugų poreikio nustatymo ir skyrimo tvarkos apraše nustatytos tvarkos ir terminų (įskaitant reikiamų dokumentų ir formų pildymą), ir užpildo Asmens (šeimos) socialinių paslaugų poreikio vertinimo formą. Įstaiga asmens bylą su asmens (šeimos) socialinių paslaugų poreikio vertinimu ir Aprašo 24 punkte nurodytais dokumentais perduoda Socialinių paslaugų skyriui, išskyrus  Aprašo 31 punkte numatytus atvejus.
. Atsakingas darbuotojas, išanalizavęs asmens (šeimos) socialinių paslaugų poreikį, vertinimo išvadas (toliau – dokumentai), asmens sveikatos būklę, socialinį ir fizinį savarankiškumą bei socialinę padėtį ir Prašyme pateiktos informacijos atitiktį socialinių paslaugų poreikio vertinimo išvadoms, užpildo sprendimo dėl socialinių paslaugų asmeniui (šeimai) skyrimo formą SP-9, patvirtintą Lietuvos Respublikos socialinės apsaugos ir darbo ministro 2005 m. birželio 27 d. įsakymu Nr. A1-183 „Dėl kai kurių socialinei paramai gauti reikalingų formų patvirtinimo“ (toliau – sprendimas), ir perduoda Savivaldybės mero įgaliotam Socialinių paslaugų skyriaus darbuotojui (toliau – Įgaliotas skyriaus darbuotojas), kuris per Asmens (šeimos) socialinių paslaugų poreikio nustatymo ir skyrimo tvarkos apraše nustatytus terminus pasirašo sprendimą dėl socialinių paslaugų skyrimo / neskyrimo / teikimo sustabdymo / nutraukimo.
. Atsakingas darbuotojas teikia dokumentus svarstyti Socialinių paslaugų skyriaus vedėjo įsakymu sudarytai komisijai (toliau – Komisija), jei:
. Prašyme nenurodyta Įstaiga, kuri turėtų teikti paslaugą;
. siūlomos alternatyvios socialinės paslaugos; 
. asmuo (vienas iš suaugusių šeimos narių, jo globėjas, rūpintojas, aprūpintojas) nori keisti Įstaigą;
. esant ekstremaliai situacijai, kyla didelis pavojus asmens sveikatai ir gyvybei.
. Komisija, išanalizavusi pateiktus dokumentus ir įvertinusi Aprašo 28 punkte nurodytas aplinkybes,  dėl socialinių paslaugų Asmeniui skyrimo / neskyrimo priima nutarimą, kurio pagrindu rengiamas sprendimas. 
Komisija nesvarsto pateikto Prašymo gauti intensyvios krizių įveikimo pagalbos paslaugą, jei vaikas ir vienas iš tėvų apgyvendinti socialinę priežiūrą teikiančioje socialinių paslaugų įstaigoje Valstybės vaiko teisių apsaugos ir įvaikinimo tarnybos prie Socialinės apsaugos ir darbo ministerijos Šiaulių apskrities vaiko teisių apsaugos skyriaus sprendimu, pagal Lietuvos Respublikos vaiko teisių apsaugos pagrindų įstatymą nustačius vaiko laikinąją priežiūrą su vienu iš tėvų. 
. Sprendimas kartu su asmens byla ir su užpildyta Asmens (šeimos) finansinių galimybių mokėti už socialinę priežiūrą vertinimo forma, patvirtinta Savivaldybės mero potvarkiu, pateikiamas Įstaigai. Įstaiga, gavusi sprendimą iš Socialinių paslaugų skyriaus, sudaro akredituotos socialinės priežiūros ir (ar) laikino atokvėpio paslaugos teikimo sutartį su asmeniu ar jo atstovu pagal įstatymą.
. Asmens pateiktą Prašymą svarsto ir sprendimą teikti laikino apnakvindinimo, laikino apgyvendinimo ir pagalbos į namus paslaugas priima savivaldybės įstaiga, kuriai suteikta teisė teikti minėtas akredituotas socialines paslaugas. Minėtus sprendimus priima įstaigos socialiniai darbuotojai, atitinkantys Socialinių paslaugų įstatymo 26 straipsnio 6 dalyje nustatytus reikalavimus.
. Socialinės priežiūros šeimoms paslauga, taikant atvejo vadybą, teikiama vadovaujantis Atvejo vadybos tvarkos aprašu, patvirtintu Lietuvos Respublikos socialinės apsaugos ir darbo ministro 2018 m. kovo 29 d. įsakymu Nr. A1-1 „Dėl Atvejo vadybos tvarkos aprašo patvirtinimo“.
. Pagalbos globėjams (rūpintojams), budintiems globotojams, įtėviams ir šeimynų dalyviams ar besirengiantiems jais tapti paslauga teikiama vadovaujantis Globos centro veiklos aprašu, patvirtintu Lietuvos Respublikos socialinės apsaugos ir darbo ministro 2018 m. sausio 19 d. įsakymu Nr. A1-28 „Dėl Globos centro veiklos aprašo patvirtinimo“.
. Akredituotos socialinės paslaugos pradedamos teikti ne anksčiau nei nuo sprendimo priėmimo dienos, nebent sprendime nurodyta kitaip, Įstaigai turint galimybes ir esant Savivaldybės finansinėms galimybėms.
 SKYRIUS


. Akredituotos vaikų dienos socialinės priežiūros paslaugos gavėjai:
. nuo 6 metų iki 18 metų vaikai, kurie mokosi pagal bendrojo ugdymo programas (paslauga gali būti teikiama ir toliau, kol jie baigs bendrojo ugdymo programą, bet ne ilgiau nei iki tų metų, kuriais jie baigia mokytis pagal šias programas, rugpjūčio 31 d., o vaikai su negalia – iki mokslo metų, kuriais jiems sukanka 21 metai ir kuriais jie mokosi pagal šias programas, pabaigos), jei jų deklaruota ir faktinė ar faktinė gyvenamoji vieta yra Šiaulių miesto savivaldybės teritorijoje:
. vaikai iš socialinę riziką patiriančių ir (ar) nepasiturinčių (gaunančių piniginę socialinę paramą ir (ar) gaunančių paramą pagal materialinio nepritekliaus mažinimo programą) Šiaulių miesto gyventojų šeimų, taip pat jų šeimos nariai; 
. vaikai su negalia;
. vaikai, turintys vidutinių, didelių ar labai didelių specialiųjų ugdymo(si) poreikių, ir jų šeimos nariai; 
. likę be tėvų globos vaikai ir jų globėjai (rūpintojai); 
. vaikai, kuriems Šiaulių miesto savivaldybės administracijos Vaiko gerovės komisijos, Šiaulių miesto ugdymo įstaigos vaiko gerovės komisija (toliau – VGK) ar Šiaulių miesto ugdymo įstaigos socialinis pedagogas rekomenduoja lankyti vaikų dienos centrą. 
. Esant poreikiui ir galimybei, vaikų dienos centro paslaugos gali būti teikiamos ir kitiems vaikams bei jų šeimos nariams.
. Akredituotos socialinės reabilitacijos asmenims su negalia bendruomenėje gavėjai – vaikai su negalia, suaugę asmenys su negalia, senyvo amžiaus asmenys su negalia, kurių deklaruota gyvenamoji vieta yra savivaldybės teritorijoje.
. Akredituotos vaikų dienos socialinės priežiūros ir socialinės reabilitacijos asmenims su negalia bendruomenėje paslaugos yra finansuojamos valstybės ir savivaldybės biudžetų lėšomis ir skiriamos vadovaujantis Savivaldybių administracijoms skirtų valstybės biudžeto lėšų akredituotai vaikų dienos socialinei priežiūrai organizuoti, teikti ir administruoti paskirstymo, pervedimo, tikslinimo, naudojimo, atsiskaitymo ir kontrolės tvarkos aprašu bei Socialinės reabilitacijos asmenims su negalia bendruomenėje finansavimo iš Lietuvos Respublikos valstybės biudžeto lėšų tvarkos aprašu, patvirtintais Lietuvos Respublikos socialinės apsaugos ir darbo ministro įsakymais, ir Savivaldybės mero potvarkiais dėl maksimalaus vietų skaičiaus, finansuotino iš savivaldybės biudžeto lėšų.
. Įstaigai, kuriai pirmą kartą suteikiama teisė teikti akredituotą vaikų dienos socialinės priežiūros ar akredituotą socialinės reabilitacijos asmenims su negalia bendruomenėje paslaugą, lėšos pradedamos skirti nuo Finansavimo sutarties sudarymo su Savivaldybės meru arba jo įgaliotu asmeniu dienos. Įstaiga skirtas lėšas naudoja iki einamųjų metų gruodžio 31 d. 
. Valstybės biudžeto lėšos pervedamos:
. už vaikų dienos socialinės priežiūros paslaugų organizavimą, teikimą ir administravimą – dalimis kas ketvirtį, vadovaujantis Savivaldybių administracijoms skirtų valstybės biudžeto lėšų akredituotai vaikų dienos socialinei priežiūrai organizuoti, teikti ir administruoti paskirstymo, pervedimo, tikslinimo, naudojimo, atsiskaitymo ir kontrolės tvarkos aprašu, patvirtintu Lietuvos Respublikos socialinės apsaugos ir darbo ministro įsakymu;
. už akredituotos socialinės reabilitacijos asmenims su negalia bendruomenėje paslaugų organizavimą, teikimą ir administravimą – vadovaujantis Socialinės reabilitacijos asmenims su negalia bendruomenėje finansavimo iš Lietuvos Respublikos valstybės biudžeto lėšų tvarkos aprašu, patvirtintu Lietuvos Respublikos socialinės apsaugos ir darbo ministro įsakymu.
. Savivaldybės biudžeto lėšos pervedamos kas mėnesį už faktiškai užimtas vietas, neviršijančias socialinių paslaugų įstaigai patvirtintų vietų skaičiaus:
. už akredituotą vaikų dienos socialinę priežiūrą – kai vaiko lankomumas yra 16 ir daugiau valandų per mėnesį, išskyrus atvejus, kai yra pateisinama priežastis (liga, kurios trukmė ilgesnė nei 2 savaitės, vaiko laikinoji priežiūra teikiama kitoje savivaldybėje), pagal pateiktą ataskaitą už suteiktas akredituotas paslaugas vaikams. Finansavimo sąlygos apibrėžiamos Biudžeto lėšų naudojimo sutartyje dėl vaikų socialinės priežiūros paslaugų;
. už akredituotą socialinę reabilitaciją asmenims su negalia bendruomenėje – kai paslaugos gavėjo apsilankymų skaičius yra ne mažesnis kaip 4 kartai per mėnesį, išskyrus atvejus, kai asmuo dėl objektyvių priežasčių (ligos, artimojo netekties, krizinės situacija šeimoje) negalėjo gauti visų jam tą mėnesį skirtų pagrindinių socialinės reabilitacijos paslaugų, pagal pateiktą ataskaitą už suteiktas akredituotas paslaugas. Finansavimo sąlygos apibrėžiamos Biudžeto lėšų naudojimo sutartyje dėl socialinės reabilitacijos asmenims su negalia bendruomenėje.
. Aprašo 40.1 papunktyje numatytas finansavimas netaikomas vaikams, kurių deklaruota gyvenamoji vieta yra Šiaulių miesto teritorijoje, tačiau faktiškai jie gyvena, ugdymo įstaigą lanko ir vaikų dienos socialinės priežiūros paslaugas pageidauja gauti kitos savivaldybės teritorijoje. Su kitomis savivaldybėmis ar kitų savivaldybių teritorijose teikiančiais vaikų dienos centrais biudžeto lėšų naudojimo sutartys dėl vaikų socialinės priežiūros paslaugų nėra sudaromos.

 SKYRIUS


. Pareiškėjui teisė teikti akredituotą socialinę paslaugą gali būti sustabdoma ar panaikinama vadovaujantis Socialinių paslaugų įstatymo 33 straipsnyje nustatytais atvejais.
. Sprendimas dėl Įstaigos teisės teikti akredituotas socialines paslaugas sustabdymo ar panaikinimo įforminamas Savivaldybės mero potvarkiu arba teisės aktų nustatyta tvarka įgalioto Savivaldybės administracijos direktoriaus įsakymu.
. Apie teisės teikti akredituotas socialines paslaugas sustabdymą ar panaikinimą Socialinių paslaugų skyrius raštu informuoja Įstaigą per 5 darbo dienas nuo sprendimo priėmimo dienos ir  pateikia sprendimą. Atsakingas darbuotojas įveda sprendimo sustabdyti ar panaikinti teisę teikti akredituotą socialinę priežiūrą datas į SPIS per 3 darbo dienas nuo šio sprendimo priėmimo dienos.

 SKYRIUS


. Įstaigos ar fizinio asmens teikiamos akredituotos socialinės paslaugos kokybės priežiūra vykdoma vadovaujantis Šiaulių miesto savivaldybės akredituotos socialinės priežiūros kokybės kontrolės tvarkos aprašu, patvirtintu Savivaldybės mero potvarkiu. 
. Socialinių paslaugų skyrius viešina informaciją Savivaldybės interneto svetainėje www.siauliai.lt apie gyventojams teikiamas akredituotas socialines paslaugas (akredituotos socialinės paslaugos aprašymas, dokumentai, reikalingi socialinei paslaugai gauti) ir Įstaigas bei fizinius asmenis, teikiančius akredituotas socialines paslaugas (pagal socialinių paslaugų rūšis):
. nurodomas Įstaigos pavadinimas, veiklos adresas, telefono numeris, el. pašto adresas, numatytas (planinis) vietų skaičius įstaigoje (jei toks yra); 
. nurodomas fizinio asmens vardas, pavardė, telefono numeris, el. pašto adresas, numatytas (planinis) vietų skaičius (jei toks yra).
. Socialinių paslaugų įstaigos skelbia informaciją savo interneto svetainėje apie teikiamas socialines paslaugas (socialinių paslaugų aprašymus, dokumentus, reikalingus socialinėms paslaugoms gauti), jų kainas ir numatytą (planinį) vietų skaičių, taip pat informaciją apie suteiktą ar panaikintą teisę teikti akredituotas socialines paslaugas (suteikimo ir (ar) panaikinimo datos), akredituotą laikino atokvėpio paslaugą (suteikimo ir (ar) panaikinimo datos). 
. Asmens duomenys tvarkomi vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB, Lietuvos Respublikos asmens duomenų teisinės apsaugos įstatymu ir kitais teisės aktais, reglamentuojančiais asmens duomenų tvarkymą.
. Ginčai dėl  Aprašo reikalavimų vykdymo (nevykdymo) nagrinėjami Lietuvos Respublikos administracinių bylų teisenos įstatymo nustatyta tvarka.
. Aprašo pakeitimai ar papildymai tvirtinami Savivaldybės mero patvariu.
. Tai, kas nereglamentuota Apraše, sprendžiama taip, kaip numatyta kituose Lietuvos Respublikos teisės aktuose.

